recursal/SuperWikiNEXT-32B huggingface dataset:
Elevråd i Ghana (2013)
Et **elevråd** er et organ valgt av elevene for elevene på en skole. Elevrådet kan ha ulike funksjoner i en skole. Hvorvidt elevråd kan anses som demokratiske er gjenstand for diskusjon.

Elevrådets historie
-------------------

De første elevrådene finner man allerede på eliteskoler i England på 1600-tallet. Disse elevrådene hadde en disiplinærfunksjon og fungerte som en dømmende makt mot elever. Norges første elevråd ble opprettet ved Nissen pikeskole. Elevrådet der hadde ansvar for å sørge for god adferd blant medelevene. Ved Nissen pikeskole var kun halve elevrådets representanter valgt fra klassene, og det ble kritisert i 1936 for å ikke sørge for et tilstrekkelig elevselvstyre. Den andre halvparten var utpekt av rektor. Kort tid etter Nissen pikeskole ble det etablert et elevråd i Fredrikstad. Det var først i 1964 at elevråd ble lovfestet og pliktig for hver skole.

I Norge skal alle skoler opprette elevråd, med hjemmel er ifølge opplæringslova, pliktig til å opprette et elevråd. Formålet med elevrådet er, ifølge opplæringsloven § 11-2 og § 11-6, å «fremje fellesinteressene til elevane på skolen og arbeide for å skape godt lærings- og skolemiljø. Rådet skal også kunne uttale seg i og komme med framlegg i saker som gjeld nærmiljøet til elevane» i grunnskolen og «arbeide for læringsmiljøet, arbeidsforholda og velferdsinteressene til elevane» i videregående skole.

Ifølge opplæringsloven skal elevråd i grunnskolen bestå av representanter fra klassene, mens i den videregående skolen er valgkretsen ikke spesifisert. Der skal det være én representant for hver tyvende elev. På videregående skoler har man også et elevrådsstyre. Elevrådsstyret er et utøvende organ som utgår fra elevrådets medlemmer.

Landsomfattende elevorganisasjoner
----------------------------------

Norges Gymnasiastsamband (NGS) ble stiftet i 1959. Norsk Elevorganisasjon ble opprettet i 1993. De to fusjonerte i 1999 og dannet Elevorganisasjonen.
Yrkesskoleelevenes og Lærlingenes Interesseorganisasjon eksisterte fra 1970 til 1994.

Referanser
----------

1. ↑  Dahle, Bjørnar Østerhus (30. juni 2018). ««Ikke velg klassens klovn!» En studie av elevrådsvalgenes demokratiske begrensninger og potensiale». Besøkt 20. januar 2021.  Masteroppgave, UiB
2. 1 2 3 4 5  Hareide, Berger (1972). *De første elevrådene i Norge: "skoledemokratiske" tendenser i mellomkrigstiden*. Oslo: Aschehoug. ISBN 8203053432.
3. ↑  Harjo, Martine (2019). «Elevråd, demokrati og medborgerskap». Besøkt 20. januar 2021.  Masteroppgave, UiO
4. ↑  Elevråd; barneombudet.no
5. ↑  Lov om grunnskolen og den vidaregåande opplæringa (opplæringslova); lovdata.no
6. ↑  elev.no Elevorganisasjonen

Litteratur
----------

* *Veien fram: om arbeidet i klasseråd og elevråd*. Oslo: FUG. 1994. ISBN 8290656173.
* Trude Michelsen: *Elevråd og demokratisk praksis. Kan elevråd i ungdomsskolen karakteriseres som et demokratisk organ med reell elevmedvirkning?*. Hovedoppgave i pedagogikk. Det utdanningsvitenskapelige fakultet, Universitetet i Oslo, vår 2006

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** NDL
 |
**Kromosom 1** er det vedtatte navnet til det største kromosomet til mennesket. Mennesker har normalt to versjoner av kromosomet, slik de har av alle autosomer. Kromosom 1 innehar omtrent 245 millioner basepar, som er byggeklossene for informasjonen i DNA-molekylene. Kromosom 1 står for omtrent 8% av den totale mengden DNA i cellene. 

Identifiseringen av genene på hvert kromosom har i lang tid blitt sett på som en av de viktigste forskningsområdene. Kromosom 1 inneholder 2968 gen, noe som er langt over hva som tidligere ble antatt. Kromosom 1 ble først antatt kartlagt over 20 år etter starten på The Human Genome Project.

Viktige gen
-----------

Kromosom 1 inneholder blant annet gen som bestemmer utseende, hjernestørrelse og disposisjon for noen sykdommer.

* ACADM
* ASPM – *Bestemmer størrelsen på hjernen.*
* GLC1A – *Gen for glaukom.*
* HPC1 – *Gen for prostatakreft.*
* IRF6 – *Gen for bindevev.*

Sykdommer
---------

Mange sykdommer og misdannelser kan knyttes til forskjellige gen på kromosom 1, flere enn til noe annet kromosom. 

* Alzheimer
* Brystkreft
* Charcot-Marie-Tooths sykdom
* Døvhet
* Glaukom
* Parkinson
* Prostatakreft
* Usher syndrom
* Van der Woude syndrome

Eksterne lenker
---------------

* UiB om kromosom
* What Can Our Chromosomes Tell Us?
* Random Orientation of Chromosomes


| Menneskets kromosomer |
| --- |
| {1}
{2}
{3}
{4}
{5}
{6}
{7}
{8}
{9}
{10}
{11}
{12}
{13}
{14}
{15}
{16}
{17}
{18}
{19}
{20}
{21}
{22}
{X}
{Y} |
**Henri Carel Willem «Hans» Schnitger** (født 5. august 1915 i Enschede, død 2. mars 2013) var en nederlandsk landhockeyspiller som deltok i de olympiske leker 1936 i Berlin.

Schnitger vant en olympisk bronsemedalje i landhockey i OL 1936 i Berlin. Han var med på det nederlandske laget som kom på tredjeplass i landhockeyturneringen bak India og Tyskland. Nederland vant sin gruppe men tapte semifinalen med 0-3 til Tyskland. I bronsefinalen vant de over Frankrike med 4-3. Schnitger spilte alle fem kampene i OL-turneringen.

Schnitger døde den 2. mars 2013 i en alder av 97 år.

OL-medaljer
-----------

* 1936 Nazi-Tysklands flagg Berlin - Bronse Bronse i landhockey (Nederland)

Referanser
----------

1. ↑  Hockey.nl – Oud-international Hans Schnitger overleden Arkivert 4. mars 2013 hos Wayback Machine. (Publisert 2. mars 2013, besøkt 3. mars 2013)

Eksterne lenker
---------------

* (en) Hans Schnitger – Olympedia Rediger på Wikidata

* (en) Hans Schnitger – Sports-Reference (OL-resultater – arkivert) Rediger på Wikidata

* (en) Hans Schnitger – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
Rothera Point på kartet over AntarktisRothera PointRothera PointRothera Point på kartet over Antarktis
**Rothera Point** er et nes ved østsiden av innløpet til Ryder Bay, på sørøstkysten av Adelaide Island i Antarktis. Det ligger på Wright Peninsula og ble kartlagt av en fransk antarktisekspedisjon (1908–10) under ledelse av Charcot. Neset ble omdøpt av United Kingdom Antarctic Place-Names Committee (UK-APC) i 1960 til ære for John Rothera, en landmåler i Falkland Islands Dependencies Survey (FIDS) ved stasjonen på Horseshoe Island i 1957 og ved Detaille Island i 1958. Advisory Committee on Antarctic Names (US-ACAN) aksepterte dette navnet i 1947. Argentina, som gjør krav på denne delen av Adelaide Island, kaller neset *Punta Rothero*.

Verneområde
-----------

Neset er fredet som et spesielt landskapsvernområde i Antarktis (eng. *Antarctic Specially Protected Area*, ASPA), slik at det kan fungere som et biologisk forskningsområde og kontrollområde der de miljømessige konsekvensene av den nærliggende forskningsstasjonen Rothera kan bli overvåket i et typisk antarktisk økosystem.

Referanser
----------

1. 1 2 3  John Stewart (2011). *Antarctica: An Encyclopedia*. 2 (2 utg.). McFarland. s. 1327. ISBN 978-0786435906.
2. ↑  «Rothera Point, Adelaide Island» (PDF). *Management Plan for Antarctic Specially Protected Area No. 129: Measure 1, Annex B* **(engelsk)**. Antarctic Treaty Secretariat. 2007. Besøkt 12. juni 2013.

* Denne artikkelen inneholder stoff fra United States Geological Survey-artikkelen «Rothera Point» som er i offentlig eie (innhold fra Geographic Names Information System).

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR

 |
**U23-middelhavsmesterskapet i friidrett** er et mesterskap i friidrett for utøvere som er fra og med 18 til og med 22 år gammel pr 31. desember det året mesterskapet arrangeres. Arrangør er Mediterranean Athletics Union, og det arrangeres hvert andre år.

U23-middelhavsmesterskapet ble første gang arrangert i 2014. Mesterskapet skal bestå av 21 definerte øvelser for kvinner og menn, men 5000 meter for kvinner ble ikke arrangert i det første mesterskapet. Maksimum to deltakere fra hvert land kan konkurrere i hver individuelle øvelse.

Mesterskap
----------

|  | År | By | Land | Dato | Stadion |
| --- | --- | --- | --- | --- | --- |
| 1 | 2014 | Aubagne | Frankrikes flagg Frankrike | 4. - 5. juni |  |
| 2 | 2016 | Radès | Tunisias flagg Tunisia | 4. - 5. juni | Stadium of Rades |
| 3 | 2018 | Jesolo | Italias flagg Italia | 9. - 10. juni |  |

Se også
-------

* U23-EM i friidrett
* Middelhavsmesterskapet i friidrett

Referanser
----------

1. ↑  Mediterranean Athletics Union - *Mediterranean Athletics Union U23 Championships – Regulations – v7*, besøkt 26. juni 2016.

Eksterne lenker
---------------

* Mediterranean Athletic Union
**Königgrätzer Marsch** (Armeemarsch II, 134; Armeemarsch II, 195) er en av de mest kjente tyske militær-marsjene. Den ble komponert i 1866 av Johann Gottfried Piefke til minne om slaget ved Königgrätz, det avgjørende slaget i den østerriksk-prøyssiske krig, hvor kongeriket Preussen slo keiserriket Østerrike. I Piefke sitt mest suksessrike arrangement av marsjen, er Der Hohenfriedberger (Armeemarsch I, 21 (Armeemarsch I, 1c og Armeemarsch III, 1b)), brukt som en trio. Den mest kjente versjonen (Armeemarsch II, 195) ble brukt som infanterimarsj, mens en alternativ versjon (Armeemarsch III, 228) ble brukt som en kavalerigalopp. Piefke laget også en annen versjon kalt *Königgrätzer mit anderem Trio* (Heeresmarsch IIIB, 67), men denne versjonen er langt mindre kjent.

Historie
--------

Slaget ved Königgrätz.
Johann Gottfried Piefke
Det første utkastet til marsjen skal ha blitt skrevet av Piefke på slagmarken. Marsjen, som går i 6/8-dels takt, følger slaget i to deler. Den første delen skildrer kampen mellom det første prøyssiske kontingentet og østerrikerne, mens den andre delen skildrer ankomsten av de prøyssiske forsterkningene. Piefke brukte en annen marsj, Der Hohenfriedberger som mellomspill, for å skape en sammenheng med Fredrik den stores tidligere seire over Østerrike i det 18. århundre.

Marsjen er også brukt ved flere anledninger senere og ved alle nyere tyske militærparader, mens den i Østerrike blir hørt svært sjeldent, ettersom den er assosiert med Østerrikes tap. Slik som mange andre tyske mlitærmarsjer og komposisjoner, brukte nasjonalsosialistene marsjen i mange sammenhenger. Marsjen er også kjent som en av Adolf Hitlers favoritt-marsjer, og den ble ofte spilt under offentlige fremtredener. Denne konnotasjonen har allikevel ikke lagt en demper på marsjens popularitet, og den har blitt innspilt flere ganger etter Andre verdenskrig. Som mange tyske militærmarsjer er den også brukt av den chilenske og den russiske hæren. Marsjen fungerer også som regimentmarsj for den 2. bataljonen, Jamaica regimentet, og galoppmarsjen (med en fransk fanfare) til det chilenske 1. Panserte Kavaleriregimentet «Grenaderos». Det var også marsjen til det 91. Oldenburg Infanteriregimentet og parademarsj til det 1. Bayerske Infanteriregimentet «König» i Keiserriket Tyskland sin hær.

Populærkultur
-------------

* Man kan høre marsjen i filmen Indiana Jones og det siste korstog, når Jones deltar på en nasjonalsosialistisk bokbrenning.

Referanser
----------

1. ↑   Arkivert 3. mars 2016 hos Wayback Machine. Königgrätzer Marsch
2. ↑  «Arkivert kopi». Arkivert fra originalen 4. mars 2016. Besøkt 23. mars 2016.
3. ↑  «Arkivert kopi». Arkivert fra originalen 4. mars 2016. Besøkt 23. mars 2016.
4. ↑  «Arkivert kopi». Arkivert fra originalen 29. mars 2016. Besøkt 23. mars 2016.
5. ↑  «Arkivert kopi». Arkivert fra originalen 3. mars 2016. Besøkt 23. mars 2016.

|  |  |
| --- | --- |
| Oppslagsverk/autoritetsdata | VIAF **·** GND
 |
**Hans Simonsson** (født 1. mai 1962 i Färgaryd i Halland) er en tidligere profesjonell svensk tennisspiller.

Simonsson vant i løpet av sin tenniskarriere 12 turneringer, alle i double. Han var som best nummer 42 (1982) på rankingen som singlespiller og nummer ti i double (1984). Han vant en Grand Slam-turnering i double; French Open i 1983, sammen med Anders Järryd. De beseiret Mark Edmondson/Sherwood Stewart med 7-6, 6-4, 6-2 i finalen.

Simonsson deltok også på det svenske Davis Cup-laget 1980–83, han spilte totalt ni kamper, alle i double, hvorav han vant seks.

Grand Slam titler
-----------------

* Frankrikes flagg **French Open:**
	+ Double 1983 (sammen med Anders Järryd)

Referanser
----------

1. ↑   ATP website[Hentet fra Wikidata]

Eksterne lenker
---------------

* (en) Hans Simonsson – Driver Database Rediger på Wikidata

* (en) Hans Simonsson – ATP-touren Rediger på Wikidata

* (en) Hans Simonsson – ITF Tennis Rediger på Wikidata

* (en) Hans Simonsson – Davis-cupen Rediger på Wikidata
Königspitze sett fra Casatihytta
**Königspitze** (tysk, eller **Gran Zebrù** på italiensk) er et 3 851 moh høyt fjell i Ortlergruppen på grensen mellom Syd-Tirol og provinsen Sondrio i Lombardia. Königspitze er Syd-Tirols nest høyeste fjell, etter Ortler.

Den første bekreftede bestigningen gjorde Francis Fox Tuckett, Edward N. Buxton og brødrene Michel og Franz Biner 3. august 1864. Stephan Steinberger hevdet ti år før (24. august 1854) å ha nådd toppen over sydvestflanken, men på grunn av manglende bevis blir denne bestigningen sterkt betvilt. 

Den mektige snøskavlen «Schaumrolle» («Rullekaka») på Königspitzes nordøstvegg brast andre pinsedag 2001, noe som man regner med skyldes global oppvarming, og Königspitzes tidligere så kritthvite utseende ble dermed mindre spektakulær.

Normalruta (sydøstruta) til toppen går over et 30–42° bratt firnsnøfelt som ofte blir undervurdert.

Referanser
----------

1. ↑  Peter Holl: *Alpenvereinsführer Ortleralpen*, Bergverlag Rudolf Rother, München 1990. ISBN 3-7633-1313-3

Eksterne lenker
---------------

* (en) Königspitze – kategori av bilder, video eller lyd på Commons Rediger på Wikidata

* (en) Königspitze – galleri av bilder, video eller lyd på Commons Rediger på Wikidata
* (de) Turbeskrivelse for Königspitzes østvegg (østrenna) på www.bergsteigen.at
* (en) Gran Zebru (Koenig Spitze) på summitpost.org

|  |  |
| --- | --- |
| Oppslagsverk/autoritetsdata | GeoNames
 |
**T-90** er en russisk stridsvogn med 125 mm kanon. Den er en videreutvikling av T-72, og er i tjeneste med den russiske og indiske hæren.

Historie og utvikling
---------------------

T-90 med en 840 hk motor kom i produksjon i 1993, basert på en prototyp kalt T-72BU. Vogna ble utviklet ved utviklingsbyrået Kartsev-Venediktov ved fabrikken Uralvagonzavod i Nizjnij Tagil. Før midten av 1996 hadde 107 vogner kommet i tjeneste med russiske styrker i Fjerne østen militærdistrikt.

I 1999 kom en ny modell av T-90, kalt *Objekt 187* i utviklingsfasen. Denne hadde sveiset tårn i motsetning til originalens støpte. Modellen fikk navnet *Vladimir* etter sjefsutvikleren Vladimir Potkin, som gikk bort i 1999.

I 2007 er det 241 T-90-stridsvogner i tjeneste med den russiske hærens 5. stridsvogndivisjon, stasjonert i Sibirske militærdistrikt, og syv vogner i den russiske marinen. 15. mai 2006 erklærte viseforsvarsministeren at 30 nye T-90 skulle kjøpes inn, sammen med diverse annet utstyr for den russiske hæren.

T-90S er i tjeneste med den indiske hæren, og en indiskprodusert variant kalt T-90S Bhishma er under produksjon. De første indiske vognene var 310 vogner de kjøpte fra Russland i 2001, hvorav 120 var komplette, 90 delvis montert og 100 i deler. Under valget av T-90 ble det lagt vekt på at India allerede var bruker av T-72, og dette gjorde opplæring og vedlikehold enklere. India valgte T-90 etter at produksjonen av indiske Arjun-stridsvogner hadde blitt forsinket.

Varianter
---------

T-90Den opprinnelige modellen.
T-90SSenere modell med sveiset tårn. Kalt T-90 Vladimir eller T-90C.
T-90S BhishmaT-90S i indisk tjeneste.

Referanser
----------

1. ↑  "Russian Army to get new weaponry in 2006 – Defense Ministry". *Ria Novosti*, 18. mai 2006.

Eksterne lenker
---------------

* (en) T-90 tanks – kategori av bilder, video eller lyd på Commons Rediger på Wikidata

* (en) T-90 – galleri av bilder, video eller lyd på Commons Rediger på Wikidata

| * v
* d
* r
Moderne stridsvogner i tjeneste |
| --- |
| Italias flagg Ariete **·** Indias flagg Arjun **·** Storbritannias flagg Challenger 2 **·** Frankrikes flagg Leclerc **·** Tysklands flagg Leopard 2 **·** USAs flagg M1 Abrams **·** Jugoslavias flagg M-84 **·** Israels flagg Merkava **·** Polens flagg PT-91 **·** Sovjetunionens flagg T-80 **·** Ukrainas flagg T-84 **·** Russlands flagg T-90 **·** Sør-Koreas flagg Type 88 **·** Japans flagg Type 90 **·** Kinas flagg Type 96 **·** Kinas flagg Type 99 |


|  |  |
| --- | --- |
| Oppslagsverk/autoritetsdata | Store norske leksikon **·** LCCN
 |
Den langobardiske jernkrone
Italia med det langobardiske kongeriket og romerriket på Rotharis tid
**Rothari** (*Rothair*), død 652, var konge i Det langobardiske kongerike i Italia fra 636 til 652. Han tilhørte den langobardiske Arodus-slekten (det harodiske dynasti), og før han ble utropt til konge var han hertug i Brescia. Han etterfulgte Arioald og bekjente seg til den arianske kristendommen i likhet med sin forgjenger.

Langobardene
------------

Langobardene var et germansk folkeslag som startet sin vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok *Germania* fra 98 e. Kr. og de ble av ham betegnet som dyktige krigere. På Adaloalds tid var de etablert som herskere over store deler av Italia i det vakuum som hadde oppstått etter Vest-Romerrikets fall på 470-tallet og østgoternes knusende nederlag rundt 550.

Veien til tronen
----------------

Da kong Arioald døde i 636 fikk enken hans, dronning Gundeberga, i oppdrag av de langobardiske hertugene å finne seg en ny mann selv som kunne bli konge. Valget falt på hertugen i provinsen Brescia, Rothari. Skikken med at dronningen selv skulle velge ektemann og konge var innført i 590 da enken etter kong Authari, Theodelinda, på grunn av sin popularitet fikk fortsette som dronning og selv velge seg ny ektemann.

Den frankiske Fredegars krønike (kap. 71) fra det 7. århundre skal ha en henvisning til at Rothari var streng og handlekraftig, og at han tok livet av flere opposisjonelle adelsmenn i starten på sin regjeringstid. Han utvidet sitt rike ved å erobre Liguria i 643 og den resterende delen av bysantinernes indre territorier i Veneto, inkludert den romerske byen Opitergium. Rothari utga også det berømte ediktet som bar hans navn (*«Edictum Rothari»*) som var en nedtegning av lovene og sedvanene til det langobardiske folk. Det var skrevet på latin. Ediktet var ikke rettet mot undersåttene til langobardene som kunne beholde sine lover. 

Rotharis sønn Rodoald etterfulgte ham som konge i 652 da han som ganske ung ble drept av den katolske opposisjonen.

Referanser
----------

1. ↑   The Peerage person ID p67230.htm#i672296[Hentet fra Wikidata]
2. ↑   The Peerage[Hentet fra Wikidata]
3. ↑  Tacitus, **Germania**, kap 40
4. ↑  Edictum Rothari, Den store danske

Eksterne lenker
---------------

* *Origo Gentis Langobardum*, engelsk og latinsk tekst
* Paulus Diaconus, *Historia Langobardum*, engelsk tekst
* Nettstedet "German tribes"


|  |  |  |
| --- | --- | --- |
| Forgjenger:**Arioald** | **Konge av langobardene**(636–652) | Etterfølger:**Rodoald** |

|  |  |
| --- | --- |
| Oppslagsverk/autoritetsdata | Encyclopædia Britannica **·** Deutsche Biographie **·** VIAF **·** GND **·** LCCN **·** ISNI
 |
**U6** er en linje ved Münchens undergrunnsbane. Den har fargen blå på rutekart og krysser sentrum av byen fra nord til sørvest. Linjen betjener 26 stasjoner over 27,4 km med spor.

Linjen er den eldste av linjene på Münchens undergrunnsnettverk. Den første tunnelen (*Lindwurmtunnel*) mellom Sendinger Tor og Goetheplatz ble bygget mellom 1938 og 1941 som del av et planlagt S-Bane nettverk. På grunn av dette er plattformen på Goetheplatz lengre enn 120m. Deler av linjen, fra Garching-Hochbrück og Studentenstadt undergrunnsstasjon går på bakkenivå.

Stasjoner
---------

Münchner Freiheit undergrunnsstasjon.

|  |  |
| --- | --- |
| **Stasjonsnavn** | **Overganger** |
| Garching-Forschungszentrum |  |
| Garching |  |
| Garching-Hochbrück |  |
| Fröttmaning |  |
| Kieferngarten |  |
| Freimann |  |
| Studentenstadt |  |
| Alte Heide |  |
| Nordfriedhof |  |
| Dietlindenstraße |  |
| Münchner Freiheit | U3 |
| Giselastraße | U3 |
| Universität | U3 |
| Odeonsplatz | U3 U4 U5 |
| Marienplatz | U3 |
| Sendlinger Tor | U1 U2 U3 |
| Goetheplatz | U3 |
| Poccistraße | U3 |
| Implerstraße | U3 |
| Harras |  |
| Partnachplatz |  |
| Westpark |  |
| Holzapfelkreuth |  |
| Haderner Stern |  |
| Großhadern |  |
| Klinikum Großhadern |  |
**T-84** er en stridsvogn som blir produsert i Ukraina. T-84 er en nyere variant av den sovjetiske T-80UD, som igjen var en videreutvikling av T-64.

Historie og utvikling
---------------------

T-84 ble tatt fram på bakgrunn av T-64- og T-80-serien, utviklet av KMDB i Kharkiv. Et av målene med utviklingsprosjektet var å gjøre Ukrainas våpenindustri uavhengig av den russiske, etter at Ukraina hadde hatt vanskeligheter med å levere tårn til T-80UD til Pakistan. En av tiltakene er at T-84 har et ukrainskutviklet sveiset tårn for å erstatte det russiske støpte tårnet T-80 hadde.

Ukraina har aktivt markedsført T-84 med flere prototyper demonstrert for utenlandssalg. Et eksempel er T-84-120 Yatagan, produsert for demonstrasjon for den tyrkiske hæren.

Teknisk
-------

Vognføreren sitter framme i skroget, med vognkommandøren til høyre og skytteren til venstre i tårnet.

Pansringen er av sveiset stål og forskjellige laminater. Vogna har også et system, kalt Varta, for optiske mottiltak mot fiendtlig målfinning. Det består av en laservarsler, infrarøde jammere og et system for å legge røyk eller tåke.

Kanonen er en 125 mm glattløpet kanon av type KBA3 med mulighet til å fyre AT-8 Songster panservernmissiler. Disse lades av automatladeren på samme måte som vanlige granater. Kanonen er fullstabilisert, og automatladeren er av karuselltype. En 7,62 mm mitraljøse er montert koaksialt med hovedskytset, og en 12,7 mm mitraljøse er montert på tårntaket ved vognkommandørens luke.

Motoren er en dieselmotor av type 6TD-2 på 1 200 hestekrefter. Den er montert bak i skroget sammen med girkassen, som kan være manuell eller automatisk. Tanker på 700 liter er internt i skroget, med 440 ekstra liter over beltene. Dette gir en rekkevidde på 400 km på vei. To tønner med 200 ekstra liter diesel hver kan monteres bak på skroget.

Varianter
---------

T-84Oppgradert T-80UD.
T-84UOppgradert T-84 med pansrede belteskjørt, Kontakt-5 eksplosivt reaktivt panser på tårnet, forbedringer i ildledningssystemet.
T-84 OplotNytt tårn i vestlig stil, men fremdeles med 125 mm kanon. Ammunisjonen i tårnet er beskyttet bak *blow-out*-paneler og den er skilt fra mannskapsrommet. Ny type automatlader. Et lite antall er i tjeneste med den ukrainske hæren.

Kilder
------

* Globalsecurity.org om T-84 (lest 15. januar 2007 11:00)

Eksterne lenker
---------------

* (en) T-84 tanks – kategori av bilder, video eller lyd på Commons Rediger på Wikidata
* Bilder og beskrivelse hos army-guide.com (engelsk)

| * v
* d
* r
Moderne stridsvogner i tjeneste |
| --- |
| Italias flagg Ariete **·** Indias flagg Arjun **·** Storbritannias flagg Challenger 2 **·** Frankrikes flagg Leclerc **·** Tysklands flagg Leopard 2 **·** USAs flagg M1 Abrams **·** Jugoslavias flagg M-84 **·** Israels flagg Merkava **·** Polens flagg PT-91 **·** Sovjetunionens flagg T-80 **·** Ukrainas flagg T-84 **·** Russlands flagg T-90 **·** Sør-Koreas flagg Type 88 **·** Japans flagg Type 90 **·** Kinas flagg Type 96 **·** Kinas flagg Type 99 |
**Arthur Mørch Hansson** (født 23. juni 1910, død 4. januar 1969 i Oslo) var en norsk diplomat.
Han tok en merkantil utdanning før han fikk jobb for Utenriksdepartementet. Under den andre verdenskrig tok han del som frivillig i Vinterkrigen. I felttoget i Norge i 1940 deltok han i kampene i Gausdal sammen med sin bror Knut. Sammen med broren Michael S. Hansson ble han involvert i Milorgs sentralledelse, men måtte flykte til Sverige i 1942, senere til Storbritannia der han i 1944 jobbet for UD, efterhvert ved generalkonsulatet i Montreal. I 1961 ble han ridder av 1. klasse i St. Olavs Orden. Ellers hadde han Deltagermedaljen *med rosett*.

Posteringer
-----------

* før 1940 stasjonert i Bordeaux, Roma og Madrid
* 1944 ved generalkonsulatet i Montreal, Canada
* 1946–1948 sekretær ved legasjonen i Lisboa
* 1948 soussjef for protokolltjenesten i UD
* 1949 sekretær ved legasjonen i Warszawa, Polen
* 1950–1958 visekonsul i New York City, fra 1952 konsul
* 1958–1960 kontorsjef for UDs pressetjeneste
* 1960–1963 ambassadør ved den nyåpnede Norges ambassade i Lagos, Nigeria
* 1963–1968 generalkonsul i Montreal.

Familie
-------

Han var sønn av Michael Hansson (jurist) (1875–1944) og Emilie «Minnie» Christensen (1883–1981). Faren var dommer i Al-Mansurah i Egypt fra 1907 frem til 1912, og i Alexandria til 1931. Den ovenfor nevnte broren Michael Sigfried Mørch Hansson (1912–1988) var skipsreder, mens den yngre bror Knut M. Hansson (1920–1994) ble skuespiller, aktivist for menneskers rettigheter, og far til politikeren Rasmus Hansson (født 1950).

*Se også Hansson (slekt fra Trondheim)*

Referanser
----------

1. ↑  *Ny generalkonsul i Montreal* den 6. september 1963.
2. ↑  Hansson, Knut M. (1992). *Kurer og fange: krigserindringer*. [Oslo]: Cappelen. ISBN 8202138299.
3. ↑  *Dødsfall* i Aftenposten den 6. januar 1969.
4. ↑  Michael Hansson i Store norske leksikon.

|  |  |
| --- | --- |
| Oppslagsverk/autoritetsdata | Historisk befolkningsregister **·** Geni
 |

Portal: Andre verdenskrig
**Lars Petter Brovold** (født 1979) er en norsk golfspiller fra Fredrikstad. Han var profesjonell golfspiller fra 2004 til 2010. Senere har han vært daglig leder ved Gamle Fredrikstad Golfklubbb og markedsleder i Fredrikstad fotballklubb.

Hjemmeklubben hans er Onsøy Golfklubb. Høsten 2004 kvalifiserte han seg for Europatouren 2005, blant annet ved å sette banerekord på San Roque Club i Cádiz i Spania med 61 slag. Han klarte ikke å beholde kortet, og spilte da på Challenge-touren og i Nordic League i 2006. Etter 2010-sesongen la han opp, og ble daglig leder i Gamle Fredrikstad Golfklubb. 

I 2005 greide han kvalifiseringen til The Open Championship på St. Andrews Links i Skottland. Han var den tredje nordmann til å delta i turneringen noen sinne (etter Tore Sviland og Per Haugsrud), men greide ikke cuten.

Han fikk sin første seier i en internasjonal turnering da han gikk syv slag under par og vant todagersturneringen Zürich Open i Sveits i august 2006. Turneringen var ikke en del av noen av de profesjonelle tourene, men Brovold fikk med seg 100 000 kroner i premiepenger.

Høydepunkter i karrieren
------------------------

* 2005: Deltagelse i The Open Championship (misset cuten)
* 2006: Seier i Zürich Open (utenfor tour)

Resultater
----------

|  |  |  |  |
| --- | --- | --- | --- |
| **År** | **Tour** | **Inntjening** | **Plassering** |
| 2006 | Challenge-touren | – | – |
| 2005 | Europatouren | € 12 720 | 249 |
| 2005 | Challenge-touren | € 3 252 | 146 |

Referanser
----------

1. ↑  «Lars Petter Brovold blir ny Salgs- og Markedsleder i FFK!». *Fredrikstad*. Besøkt 20. august 2020.
2. ↑  «Følte seg ubrukelig». *www.aftenposten.no*. 5. juni 2006. Besøkt 20. august 2020.
3. ↑  Furulund, Marius (11. juli 2005). «Lars Petter klar for Tiger». *dagbladet.no* **(norsk)**. Besøkt 20. august 2020. «- Jeg føler meg litt historisk, forteller han etter å ha nevnt sine forgjengere Tore Sviland og Per Haugsrud med letthet.»

Portal: Golf
**Arthur Mathews** (født 1959 i Navan) er en irsk manusforfatter som har skrevet eller bidratt til en rekke populære TV-serier.

Mathews har sammen med partneren Graham Linehan bidratt til en lang rekke TV-serier, men det var først med *Fader Ted* (1995–1998) at Linehan & Mathews ble kjente. Begge skrev også for *Big Trains* første sesong 1998. Mathews skrev seriens andre sesong 2002 alene. I 1999 utviklet de to komiserien *Hippies* sammen, men skriptyene ble skrevet av Mathews alene.

Mathews var også bidragsyter til komediserien *Ei selsom sjappe* (2000 − 2004).

Referanser
----------

1. ↑   www.adorocinema.com[Hentet fra Wikidata]
2. ↑  «Life after Ted». The Irish Times. 2. mai 1998.
3. ↑  «Big Train at 20: An interview with the show's co-creator Arthur Matthews». The Digital Fix Television. Arkivert fra originalen 17. april 2021. Besøkt 16. april 2021.

Eksterne lenker
---------------

* Biografi på screenonline.org.uk

Portal: Litteratur

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** SUDOC
 |
**Arthur Francis Leighton** (født 6. mars 1889 død 15. juni 1939) var en britisk sportsutøver som deltok i de olympiske leker 1920 i Antwerpen.

Leighton ble olympisk mester i landhockey under OL 1920 i Antwerpen. Han var med på det britiske laget som vant landhockeyturneringen. Fire lag deltok i turnering og det ble spilt en enkeltserie der alle lagene møtte hverandre en gang. Storbritannia vant foran Danmark og Belgia. Det britiske laget vant over Danmark med 5-1 og Belgia med 12-1 og siste kampen mot Frankrike vant de på walk over. Turneringen ble spilt i perioden 1. til 5. september 1920.

OL-medaljer
-----------

* 1920 Belgias flagg Antwerpen - Gull **Gull** i landhockey Storbritannias flagg Storbritannia

Referanser
----------

1. ↑   sports-reference.com, www.sports-reference.com, besøkt 25. januar 2016[Hentet fra Wikidata]

Eksterne lenker
---------------

* (en) Arthur Leighton – Olympedia Rediger på Wikidata

* (en) Arthur Leighton – Sports-Reference (OL-resultater – arkivert) Rediger på Wikidata

* (en) Arthur Leighton – databaseOlympics.com (arkivert) Rediger på Wikidata

* (en) Arthur Leighton – Storbritannias olympiske komité Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Lars Ove Hansen** (født 1958 i Drammen) er en norsk entomolog og naturfotograf. Hansen har vært med å utgi en rekke publikasjoner og bøker på sine fagfelt. Han var bilderedaktør i 100--årsjubileumsboken om Norsk entomologisk forenings historie.

Hansen er cand. scient. i økologi fra Universitetet i Oslo. Han er fagkonsulent ved Naturhistorisk museum og har ansvar for samlingen av veps og gresshopper. Sammen med Leif Aarvik var Hansen egasjert med å registrere de nasjonale museumssamlingene i en digital database. Hansen har, i samarbeid med Geir Søli, laget internett presentasjonen *Norges gresshopper, kakerlakker og saksedyr*.

Lars Ove Hansen har hatt flere feltopphold (feltarbeid) i Sør-Amerika, blant annet i Tula, Hidalgo, Mexico, hvor han arbeidet særlig med vepser.

Han er styremedlem i stiftelsen Norsk Naturarv og har hatt en rekke verv i Norsk Entomologisk Forening, blant annet som nestformann. Hansen er en ivrig formidler av sin kunnskap på insekter, og har skrevet flere artikler i tidsskriftet Insekt-Nytt, hvor han i perioder også har sittet i redaksjonen, blant annet som redaktør. Han er ofte brukt av media, blant annet NRK. Hansen har vært redaksjonssekretær i Norwegian Journal of Entomology

Referanser
----------

1. ↑  Sømme, L. 2004.
2. ↑  år 2009
3. ↑  Sømme, L. 2004. – side 243-244

Litteratur
----------

 *... mangelfull liste ...* 

* Sømme, L. & Hansen, L.O. (bilderedaktør). 2004. *Entomologiens historie i Norge. Norsk entomologisk forening \* 1904-2004 -*  326 sider. Norsk entomologisk forening, Zoologisk museum, Universitetet i Oslo. ISBN 82-996923-1-8.
* Aarvik, L.; Hansen, Lars Ove og Kononenko, V. 2009. *Norges sommerfugler* (Norske dagsommerfugler og nattsvermere). Norsk entomologisk forening og Naturhistorisk museum UiO. 450 sider. ISBN 9788299692328
* Aarvik, L. Berggren, K. Hansen, L.O. 2000. *Norges Sommerfugler. Catalogus Lepidopterorum Norwegiae.* Norsk entomologisk forening. 192 sider.

Eksterne lenker
---------------

* Norsk entomologisk forening – for deg som vil lære mer om insekter.
* Norges gresshopper[*død lenke*]

Portal: Litteratur

|  |  |
| --- | --- |
| Oppslagsverk/autoritetsdata | ISNI **·** ORCID **·** SUDOC
 |
**Lim O-kyeong** (født 11. desember 1971 i Jeongeup, Nord-Jeolla), sørkoreansk håndballspiller som deltok i de olympiske leker 1992 i Barcelona, 1996 i Atlanta og 2004 i Athen.

O-kyeong ble olympisk mester i håndball under Sommer-OL 1992 i Barcelona. Hun var med på det sørkoreanske laget som vant håndballturneringen for damer foran Norge og SUS. Det var åtte lag som deltok i håndballturneringen for damer. To grupper med fire lag der de to beste i hver gruppe gikk videre til semifinale. Sør-Korea vant sin gruppe foran Norge etter ha vunnet to kamper og spilt en uavgjort. De vant semifinalen mot Tyskland med 26-25 og i finalen, som ble spilt 8. august 1992, beseiret de Norge med 28-21. Hun spilte alle fem kampene og scoret 30 mål.

Fire år senere, under sommer-OL 1996 i Atlanta, vant hun en sølvmedalje. Hun spilte alle fem kampene og scoret 41 mål.

Under sommer-OL 2004 i Athen spilte hun alle sju kampene. Hun scoret 14 mål og vant en sølvmedalje.

OL-medaljer
-----------

* Gull 1992 Spanias flagg Barcelona - **Gull** i håndball, damer Sør-Koreas flagg Sør-Korea
* Sølv 1996 USAs flagg Atlanta - Sølv i håndball, damer Sør-Koreas flagg Sør-Korea
* Sølv 2004 Hellas’ flagg Athen - Sølv i håndball, damer Sør-Koreas flagg Sør-Korea

Eksterne lenker
---------------

* (en) Lim O-kyeong – Olympedia Rediger på Wikidata

* (en) Lim O-kyeong – Sports-Reference (OL-resultater – arkivert) Rediger på Wikidata

* (en) Lim O-kyeong – databaseOlympics.com (arkivert) Rediger på Wikidata

Portal: Korea
**Rother** er ei elv i grevskapene Hampshire og West Sussex i England. Den er 48 kilometer lang, og renner fra Empshott i Hampshire til den munner ut i Arun ved Stopham i West Sussex.

Stedham Mill ved Rother
Elvas nederste del, nedstrøms fra Midhurst, ble gjort farbar for båttrafikk ved byggingen av vannveien *Western Rother Navigation* i 1794. Rother Navigation steg 26 meter fra Stopham til Midhurst ved hjelp av åtte sluser. Petworth ble knyttet til elva med en kort kanal kalt Petworth Canal, som var 2 kilometer lang med to sluser. Vannveien ble stengt for trafikk i 1888, og formelt forlatt i 1936. 

Rother ved ruinene av Cowdray House
Elva får deler av sin vannføring fra kilder i den bratte hellingen i krittlagene i South Downs, som renner med konstant volum og temperatur gjennom hele året. Dette gir elva en mer stabil sommervannføring enn hva man finner i Aruns øvre løp, som drenerer leiregrunn. Denne stabile vannføringen ga kraft til flere vannmøller langs elva.

Referanser
----------

1. 1 2  Armstrong, J.R. (1971): *A History of Sussex*, s. 145-145.
2. ↑  Vine, P.A.L. (1985): *West Sussex Waterways*. s. 30.

Litteratur
----------

* Armstrong, J.R. (1971): *A History of Sussex*. Sussex: Phillimore. ISBN 0-85033-185-4.
* Vine, P.A.L. (1985): *West Sussex Waterways*. Middleton Press. ISBN 0-906520-24-X.

Eksterne lenker
---------------

* (en) River Rother (Western) – kategori av bilder, video eller lyd på Commons Rediger på Wikidata
* National Archives: River Rother Navigation

|  |  |
| --- | --- |
| Oppslagsverk/autoritetsdata | GeoNames
 |
*Se også Lars Otto Roll Grundt, jurist og amtmann, samt Laurie Grundt, kunstmaler.*
**Lars Otto Grundt** (født 8. juni 1918 i Trondheim, død 23. april 1992 i Saint-Malo) var en norsk leksikograf og professor i fransk filologi og fransk språk.

Biografi
--------

Grundt tok i 1945 eksamen ved den franske høyskole for middelalderforskning. Han var i 1945-46 programsekretær ved den franske statskringkasting og i 1947-48 informasjonsbibliotekar ved FN i New York.

I 1951 ble han uteksaminert cand.philol. i Bergen. Fra 1949 til 1962 var han universitetsbibliotekar, deretter universitetslektor i fransk, ved Universitetet i Bergen. I 1971 ble han utnevnt til professor i fransk filologi ved Norges Handelshøyskole i Bergen, og i 1973 ble han professor i fransk språk ved Universitetet i Bergen.

Etter tolv års arbeid som hovedredaktør opplevde Grundt i 1991, kun måneder før sin død i 1992, at hans hovedverk, *Stor norsk-fransk ordbok*, ble utgitt på Universitetsforlaget.

Utmerkelser
-----------

Grundt ble for sitt arbeid med *Stor norsk-fransk ordbok* hedret med *Ordre des Palmes académiques*.

Biobliografi (utvalg)
---------------------

* *Études sur l'adjectif invarié en français* – ISBN 8200088324 (82-00-08832-4)
* *Stor norsk-fransk ordbok* – ISBN 8200219771 (82-00-21977-1)

Kilder
------

* Om Lars Otto Grundt og Stor norsk-fransk ordbok
* *Romansk fra Vest. Festskrift til Lars Otto Grundt, Arne Johan Henrichsen, Hans Aaraas*. Bergen 1986. ISBN 82-90259-07-7

|  |  |
| --- | --- |
| Oppslagsverk/autoritetsdata | BIBSYS **·** VIAF **·** VIAF **·** LCCN **·** ISNI **·** BNF **·** BNF (data) **·** SUDOC
 |
**Arthur John McCashin** (født 5. mai 1909, død 24. september 1988 Falls Church i Virginia) var en amerikansk rytter som deltok i de olympiske leker 1952 i Helsingfors.

McCashin vant en olympisk bronsemedalje i hestesport under Sommer-OL 1952 i Helsingfors. Med hesten «Miss Budweiser» var han med på det amerikanske laget som kom på tredjeplass i lagkonkurransen i sprangridning bak Storbritannia og Chile. De andre på laget var William Steinkraus på «Hollandia» og John Russell på hesten «Democrat». I den individuelle konkurransen i sprangridning kom han på tolfte plass.

OL-medaljer
-----------

* 1952 Finlands flagg Helsingfors - Bronse Bronse i hestesport, sprangridning lag USAs flagg USA

Referanser
----------

1. ↑   sports-reference.com, www.sports-reference.com, besøkt 25. januar 2016[Hentet fra Wikidata]

Eksterne lenker
---------------

* (en) Arthur McCashin – Olympedia Rediger på Wikidata

* (en) Arthur McCashin – Sports-Reference (OL-resultater – arkivert) Rediger på Wikidata

|  |  |
| --- | --- |
| Oppslagsverk/autoritetsdata | Geni
 |
**Frederikke Louise Danneskiold-Samsøe** (født 2. oktober 1699 på Akershus, død 2. desember 1744 i Sønderborg) var en dansk-norsk adelskvinne, datter av Christian Gyldenløve (1674–1703) i hans ekteskap med komtesse Charlotte Amalie Danneskiold-Laurvig (1682–«7. dec. 1699 i Kbh. i barselsseng»).

Ifølge *Danmarks Adels Aarbog* fikk Gyldenløve med sin tenåringskone Charlotte Amalie to barn. Det første, en datter, Christiane Charlotte, ble født i København den 7. juli 1698 og ble hjemmedøpt dagen etter. Den lille piken døde allerede den 5. oktober 1699. Så står det videre, at det neste barnet, Friderica Louise, ble født den 2. oktober 1699 på Akershus, altså bare tre dager før det første barnet døde.[] SNL.no oppgir i stedet Dorothea Krag som moren.

Sammen med sine brødre eide Frederikke Louise godsene Jomfruens Egede, Schönweide og Rixdorf, men kjøpte dem ut av sistnevnte og solgte så Rixdorf i 1725 til general Wolf Heinrich von Baudissin. Sin part i Schönweide solgte hun i 1722 til broren Frederik.

Den 21. juli 1720 giftet hun seg på Københavns slott med hertug Christian August I av Slesvig-Holsten-Sønderborg-Augustenborg (1696–1754). Hun ble mor til to sønner og fire døtre. Hun døde i 1744, og ligger begge begravet i Sønderborg slottskapell med sin ektemann. På hennes kisteplate står det: «Herzogin Friederikke Louise zu Schleswig Holstein Sonderburg geborne Gräfin Danneskiold Samsøe, Geboren d. 2. October 1699 gestorben d. 2. december 1744».

Referanser
----------

1. 1 2   The Peerage, oppført som Countess Friederike Luise von Danneskjold-Samsöe, The Peerage person ID p110.htm#i1099, besøkt 9. oktober 2017[Hentet fra Wikidata]
2. ↑   The Peerage person ID p110.htm#i1099, besøkt 7. august 2020[Hentet fra Wikidata]
3. 1 2 3 4   The Peerage[Hentet fra Wikidata]
4. ↑  jfr. morens dødsdag og -årsak, og også -sted
5. 1 2  Danmarks Adels Aarbog 1997-99, s. 879
6. 1 2  Thiset, Hiort-Lorenzen, Bobé, Teisen: *Danmarks Adels Aarbog*, 1929, II, s. 218
7. ↑  Bratberg, Terje (14. mai 2017). «Danneskiold». *Store norske leksikon* **(norsk)**. Besøkt 15. oktober 2017.
8. ↑  *Sønderborg Slotskapel*, Danmark Kirker, XX-XXIII, bind 4, 1961, s. 2154

Portal: Danmark
**«Lily the Pink»** er en engelsk sang. Komigruppen The Scaffold fra Liverpool spilte den inn. «Lily the Pink» ble utgitt på singlen Parlophone R 5734 18. oktober 1968. Den ble arrangert og dirigert av Mike Vickers. Produsent var Norrie Paramor. B-siden var «Buttons of Your Mind».

Den er basert på folkesangen «The Ballad of Lydia Pinkham». På plateetiketten står det: Trad. arr: McGear, Gorman, McGough.

«Lily the Pink ble en overraskelseshit» og lå på en førsteplass på den britiske singlelisten i desember 1968.

Den lå på VG-lista i fem uker i 1969 med en åttendeplass i to uker som beste resultat

En annen versjon var uoffisiell regimentssang til the Royal Tank Corps på slutten av den andre verdenskrig. Den ble også en mindre hit i Nord-Amerika for The Royal Rovers og var hentet fra LP-platen «Tales to Warm Your Mind» (Decca) i 1969.

Sangen har mange in-jokes. Flesteparten av dem har gått lytterne hus forbi. Linjen *«Mr. Frears has sticky out ears»* refererer til filmregissør Stephen Frears, som tidligere hadde arbeidet med The Scaffold.

Linjen *«Jennifer Eckles has terrible freckles»* refererer til singlen *Jennifer Eckles* med The Hollies. Graham Nash fra The Hollies medvirker som backingvokalist på innspillingen. Det samme gjør Elton John og Jack Bruce (fra The Cream) spiller bassgitar.

Norske versjoner
----------------

Freddie og Terje Mosnes har skrevet norske tekster.

### Innspillinger

| År | Norsk tittel | Artist | Tekstforfatter | Platetype | Platemerke og katalognummer |
| --- | --- | --- | --- | --- | --- |
| 1969 | «Dr. E. Vang» | Gluntan | Freddie | Single | Columbia GN 1822 |
| 1969 | «Bislet special» | Nordre Sving Blandede Kor og Orkester | Terje Mosnes | Single | RCA NA 1351 |

På innspillingen til Nordre Sving Blandede Kor og Orkester er Kjell Karlsen oppført som opphavsmann.

«Dr. E. Wang» lå åtte uker på VG-lista i 1969 med en fjerdeplass i én uke som beste resultat

«Bislett spesial» lå elleve uker på VG-lista i 1969 med en andreplass i fire uker som beste resultat.

Referanser
----------

1. ↑  norwegiancharts.com - The Scaffold - Lily The Pink
2. ↑  norwegiancharts.com - The Scaffold - Lily The Pink
3. ↑  Gluntan: Gluntans gull 1 & 2 Arkivert 23. mars 2008 hos Wayback Machine.
4. ↑  Gluntan.no - Diskografi
5. ↑  Se plateetiketten
6. ↑  norwegiancharts.com - Gluntan - Doktor E. Wang
7. ↑  norwegiancharts.com - Nordre Sving Blandede Mannskor og Orkester - Bislett special

Kilder
------

* Songfacts.com
Kart som viser Milk River markert som turkis, helt øverst i Missouri-nedbørsfeltet.
**Milk River** er ei elv i delstaten Montana i USA og provinsen Alberta i Canada. Den er ei sideelv til Missouri, og er 1 173 km lang. Elvas nedbørfelt er på 61 642 km², hvorav 21 442 km² i Canada og 40 199 km² i Montana.

Elva har utspring i Glacier County i det nordvestlige Montana. Elva renner derfra inn i den sørlige delen av Alberta, hvor den passerer byen Milk River og Writing-on-Stone Provincial Park. Den snur deretter mot sørøst og renner igjen inn i Montana, hvor den munner ut i Missouri 20 km nedstrøms fra Fort Peck-demningen. 

Milk er den nordligste av Missouris større sideelver, og representerer dermed den nordligste utstrekningen av Mississippis nedslagsfelt. 

Navnet *Milk River* kom fra kaptein Meriwether Lewis, i Lewis og Clarks ekspedisjon, som beskrev elva slik i sin dagbok: «vannet i denne elva har en besynderlig hvithet, omtrent som fargen av en kopp te blandet med en spiseskje melk. Ut fra fargen av vannet kalte vi den Milk River.»

Fargen på vannet kommer av steinmel som er oppløst i vannet. Disse finmalte sedimentene skyldes breerosjon ved Milk Rivers kilder.

Milk River i Writing-on-Stone Provincial Park

Referanser
----------

1. ↑  Milk River Watershed Council Arkivert 29. juli 2013 hos Wayback Machine. – «Overview of the Milk River Watershed».

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** GeoNames **·** GNIS
 |
**Li Changchun** (kinesisk: 李長春, pinyin: *Lǐ Chángchūn*; født i februar 1944 i Darien i Manchukuo) er en kinesisk kommunistisk politiker. Han er medlem av det kinesiske kommunistpartis politbyrås stående komite, Folkerepublikken Kinas i praksis viktigste politiske organ. Han betraktes som medlem av «Shanghaiklikken».

Han ble medlem av kommunistpartiet i 1965, og i 1966 tok han eksamen i elektroteknikk ved et institutt i Harbin.

I 1983 ble han Kinas da yngste leder på bynivå sa han ble borgermester i Shenyang. I perioden 1987–1990 var han guvernør for Liaoning-provinsen og 1990–1992 for Henan. Årene 1992–1998 var han partisekretær i Henan og 1998–2002 innehadde han samme posisjon i den rike Guangdong-provinsen. Det var under Lis tid i Henan som en skandale med HIV-smittet blod fant sted der.

I 1997 ble han innvalgt i partiets politbyrå og ble da byråets yngste medlem. I 2002 ble han medlem i politbyråets stående komite, der han nå (2009) er nummer fem i rang. Han anses alment som Kinas «propagandasjef». Han regnes som den forrige partileder Jiang Zemins gruppe av favoritter.

Referanser
----------

1. ↑  Biografi fran China Vitae
2. 1 2  "Li Changchun" fran BBCs hjemmeside, lest 2008-09-01.

Eksterne lenker
---------------

* (en) Li Changchun – kategori av bilder, video eller lyd på Commons Rediger på Wikidata
* (en) Li Changchun hos China Vitae Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** ISNI **·** NLA
 |
**Hans Schneider** (født 21. oktober 1909, død 19. juli 1972) var en tysk vannpolospiller som deltok i de olympiske leker 1936 i Berlin. 

Schneider vant en olympisk sølvmedalje i vannpolo under OL 1936 i Berlin. Han var med på det tyske laget som kom på andreplass i vannpoloturneringen. Det var 16 nasjoner som stilte med lag. Tysklands resultat i finalerunden, 2-2 mot Ungarn, 4-1 over Belgia og 8-1 over Frankrike. Ungarn og Tyskland fikk begge 5 poeng men Ungarn vant på grunn av bedre målsnitt (10/2 = 5) mot Tysklands (14/4 = 3,5). De andre spillerne på det tyske laget var Fritz Gunst, Josef Hauser, Alfred Kienzle, Paul Klingenburg, Heinrich Krug, Hans Schulze, Gustav Schürger, Helmuth Schwenn og Fritz Stolze. Schneider spilte seks kamper under vannpoloturnering i Berlin.

OL-medaljer
-----------

* 1936 Nazi-Tysklands flagg Berlin - Sølv Sølv i vannpolo, (Tyskland)

Eksterne lenker
---------------

* (en) Hans Schneider – Olympics.com Rediger på Wikidata

* (en) Hans Schneider – Olympic.org Rediger på Wikidata

* (en) Hans Schneider – Olympedia Rediger på Wikidata

* (en) Hans Schneider – Sports-Reference (OL-resultater – arkivert) Rediger på Wikidata

* (en) Hans Schneider – databaseOlympics.com (arkivert) Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |